
KOLABORACIONISTI GOD. 1943. O ISTRI 


Tone Crnobori 
Pula 


Dokument o kojem ovdje govorim nosi naslov »Appunti storici 
e polemici sulla situazione politica istriana, Pola, Novembre 1943.«! 
Tekst je izvoran, izradili su ga lokalni kolaboracionisti; sastavljen je u 
raspravnom tonu, pa ga tako treba i shvatiti. Datum izdanja mu je: 
Pula, 30. studenog 1943. 

Napisan je pisaćim strojem na četrdeset i jednoj stranici u malo 
primjeraka, strogo povjerljivog je karaktera, pa tako ima i strogu pre- 
poruku onome kome će biti uručen — da ga se »per onesta politica 
e per carita patria«* ne smije raspačavati. Bio je namijenjen, kako to 
proizlazi iz marginalija na posljednjoj stranici, samo ponekom »amico 
istriano ed a qualche personalita.« 

Pored predgovora i jedanaest poglavlja na trideset četiri stranice, 
dokument obuhvaća i jedan dodatak na sedam stranica s proglasom 
»agli Istriani«* Na dnu predgovora stoji potpis »Histrius«. Naslovi po- 
glavlja su ovi: I. Attingendo alla storia; Tirando le somme; II Commen- 
tando un censimento; III Psicologia istriana prima del 1918; IV Dopo il 
1918. La redenzione. Di un certo abito mentale; V Nazionalizzazione- 
-Scuole; VI Economia rurale e fisco; VII Opere e progresso; VIII Istria 
— Trieste; IX Gli uomini, X _ Guardando nel futuro; Trieste...; E 
VIstria... Il nostro pensiero> Slijedi dodatak »La situazione politica 
attuale in Istria«* koji završava proglasom »Manifesto agli Istriani«", a na 
dnu je naznačen naziv inicijativnog odbora koji ga je izdao. 

U tekstu predgovora navodi se da su događaji do kojih je došlo 
poslije kapitulacije Italije god. 1943. ponovo postavili Istru sa susjed- 
nim pokrajinama (Trst, Rijeka, Gorica) na zeleni stol najžučnijih ra- 
sprava, bilo sa stajališta fenomena rata kao takvog, bilo sa stajališta bu- 

dućnosti tih krajeva koji su, prema navodima u dokumentu, naročito 
osjetljivi zbog njihova geografskog položaja. 

U predgovoru dokumenta čitamo: E ovvio che in siffatte condizioni, 
materiali e spirituali, il pensiero e le aspirazioni degli Istriani (ed 
oserei dire in genere dei Giuliani) siano disorientati ed in varia guisa 
influenzati da considerazione di ordine storico, politico, etnografico, 
culiurale, geografico, economico e contingente.«* No, već kad je govor 
o »dezorijentaciji«, takvu dezorijentaciju treba pripisati samo autoru 
dokumenta i onima koje je fašizam u ovim krajevima i dalje vukao 
po svojoj putanji, čak više nego drugdje, taktikom svoje suzbijačke i 
denacionalizatorske politike prema Hrvatima i Slovencima i pripadni- 
cima ostalih narodnosti. Poznato je da je fašizam sa svojom demagogi- 
jom i beskrupoloznom praksom jednostavno apsorbirao razne političke 
stranke koje su postojale god. 1919. i najprije postepeno, a zatim 
naglo, naročito od studenoga 1926. god. kad su one ukinute, pasivizirao 
njihovo bivše vodstvo i pristaše. Zato nije čudo da je poslije kapitu- 
lacije Italije upravo kod tih elemenata nastupilo opće razočaranje i 
nije bez razloga da se kod pristaša fašizma, iredentista i talijanskih 
šovinista poslije 25. srpnja i 8. rujna 1943. osjećala »la nostalgia dei 
grandi ideali, che si lamentano perduti, con desiderio infinito di rive- 
derli, riviverli, operare in essi e per essi«. Tome treba ipak dodati da 
se kod njih osjećala i svijest o »possibilita, come in tutte le guerre, 
di nna fatale sconfitta«.? 

Neka druga interpretacija pojma dezorijentacije iz dokumenta bila 
bi pogrešna zbog toga što fašizam nije priznavao nikakvu međuklasnu 
udaljenost, nije shvaćao razloge reagiranja radničkih i seljačkih masa 
Istre, nije, dakle, vidio ni nacionalnu ni klasnu svijest antifašista u 
borbi za svoje materijalne i moralne revindikacije. Međutim, to se iz 
dokumenta ne vidi jer se govori o narodu Istre općenito, a ako bi 
netko shvatio da se radi o općoj dezorijentaciji masa, potrebno je 
znati da je dezorijentacija, čak i sa disperzijom masa dezorijentira- 
nih u bazi, izvršena u Istri prije kapitulacije Italije, i to prvim po- 
čecima djelovanja Komunističke partije Jugoslavije. Prevladali su 
borbeniji vjerniji antifašisti koji su se počeli organizirati u prvim 
grupama narodnooslobodilačkog pokreta i stvarati novu državu, pored 
ostalgg, i s osnivanjem narodnooslobodilačkih odbora. Ta diferencijacija 
je u Istri izvršena po primjeru razvoja narodnooslobodilačke borbe u 
ostalim krajevima naše matice zemlje — oružanim oblicima borbe pro- 
tiv onih koji su bili u službi okupatora. U odnosu na diferencijaciju 
koja je izvršena u Jugoslaviji, ona je ista i ima u bazi osnovni kontrast 
klasnih interesa. Kao takva je postala i bila najbolji i najsigurniji puto- 
kaz NOP-a naroda Istre tada, još uvijek »službeno« izvan granica svoje 
domovine. 

Sredstvo za ponovno angažiranje lokalne reakcije pronađeno je i u 
dokumentu formulirano parolom »pensiero ed azione«," što je trebalo 
Služiti kao apel za aktivno djelovanje ujedinjenih reakcionarnih snaga 
nasuprot nastaloj psihozi proklinjanja i uzdisanja razočaranih u Istri, 
osobito nakon pada fašizma i kapitulacije Italije, kad je propaganda 

NOP-a ovdje postizala velike uspjehe. Potreba za razmišljanjem, odlu- 
kom i akcijom nakon 8. IX 1943. vrlo je sramežljivo opravdana navodi- 
ma o uspjehu partizana u Istri, odnosno »del movimento cosidetto 
partigiano«!! Pored toga, iz dokumenta je vidljivo da reakciji u Puli 
zaista smeta različitost nacionalnih zastava i amblema sa crvenom peto- 
krakom zvijezdom koji su se u Istri masovno pojavili nakon kapitula- 
cije Italije. Zbog toga, a i zbog drugih okolnosti, u dokumentu je izra- 
žena bojazan da bi Istra jednog dana mogla biti izdvojena iz admini- 
strativnih granica talijanske države, pa se zato prelazi na stanovito 
razmišljanje o njezinim stanovnicima i njihovim težnjama. No, kad je 
riječ o stanovnicima, ističu se samo Talijani i dijeli ih se u tri katego- 
rije: 1. na one koji izbjegavaju čak i pomisao o eventualnom izdvajanju 
Istre od Italije; 2. na one koji vjeruju u mogućnost za sebe i svoje 
nasljednike da će kao Talijani (u smislu ravnopravnosti) i dalje ostati 
takvi iako bi Istra prešla jednog dana u sastav druge države (nema hra- 
brosti da izreče uopće riječ Hrvatska i Jugoslavija); 3. na one koji 
bi željeli vidjeti Istru još uvijek pod administracijom talijanskog auto- 
htonog elementa. 


U toj podjeli po prvi se put priznaje činjenica da se jedan dio Ta- 
lijana bori u redovima NOVJ protiv fašističke Italije, a spominju se i 
oni koji bi željeli ostati pod administracijom talijanskog autohtonog 
elementa. Zapravo, dokumenat je i namijenjen ovoj trećoj kategoriji. 
Ti koji bi htjeli talijansku autohtonu administraciju, uglavnom su sred- 
nji slojevi — trgovci i industrijalci — elementi pod čijom se liberalnom 
politikom razvio fašizam. To su konzervativne snage sa starim privi- 
legijama koje su padom fašizma i ustankom naroda Istre izgubile sva- 
ku nacionalnu funkciju i postale sredstvo kolaboracionizma s okupa- 
torom. Na taj su način ti srednji slojevi namjeravali očuvati stari 
društveni i politički fašistički poredak u novonastalim uvjetima. Sta- 
jalište tih elemenata sigurno su, donekle, otežavala širenje općeg narod- 
nog pokreta protiv fašističkog režima, hrabrila u toku NOR-a pasivan 
antifašizam i bespomoćno čekanje. To je činilo srednje slojeve nemoć- 
nima prema okupatoru, i odlučnoj akciji za naprednu demokraciju. 


Na osnovi pomenute kvantitativne diobe što je, kako piše u doku- 
mentu, »difficile a farsi in pratica, ma intuibile da chi ha larghe cono- 
scenze in Istria«,!* proistekla bi težnja koju predlaže autor dokumenta 
»Histrius«. To što on predlaže, vidi se u poglavlju koje naziva »Il no- 
stro pensiero«.5 Mišljenje se svodi na velike aspiracije prema kojima 
bi Istra kao zanimljivo područje Evrope (sada se ne kaže čak ni Ita- 
lije) trebala imati neki svoj vlastiti kulturni, socijalni i privredni život 
u sklopu »della futura sistemazione europea, improntata alle larghe con- 
cezioni politiche che normalizzeranno la pacifica convivenza tra i po- 
poli«!* Međutim, istodobno dok se u dokumentu postavljaju takve tvrd. 
nje, nužno se autoru vraćaju najrazličitija sjećanja iz starije i novije 
prošlosti Istre — među njima i jedan Pavelićev govor — što sve kao 
»groviglio di aggrovigliate idee! Quale nebulosa da diradare in cerca 
di luce!«'* nameće nužnost, kako to stoji u publikaciji, da se i potraži 

to svjetlo. U daljem tekstu vidi se da se to »svjetlo« zove »Italija«, koja 
je nazivana najrazličitijim epitetima velikih ljudi od rimskog doba do 
talijanskog preporoda, epitetima >»civilizacije, kulture i slobode« i tvrd- 
njom da bez obzira što »le Furie si scatenano, minacciano, travolgono 
e trasfonmano; ma lessenza nostra non muta, non puo mutare; če 
Vessenza che si esprime ogni giorno nella intraducibile parola: 'mam- 
ma/'.«l5 

Te konstatacije nisu nego odavna poznata legitimacija srednjih slo- 
jeva Pule — prihvaćanje suradnje s novim nacifašističkim okupatorom. 
I sada, kada su se javno deklarirali, trebaju im »gli Slavi«.! Kad je riječ 
o njima, autor se poziva na druge, možda da ne bi sebe kompromitirao, 
i to na tršćanski list »L'Osservatore« od 9. VIII 1848, prema kojem se 
istarski Hrvati nalaze u istim uvjetima u kojim i stranci koji su se na- 
stanili u tuđem gradu, te koji su kao takvi »devono senz'altro frater- 
nizzare di lingua con gli indigeni«.? S tim u vezi u tekstu se čita kako 
je italski element u Istri bio dominirajući i rukovodeći rod za dvije 
tisuće godina neprekidnog progresa do danas. 

Prelazi se na poglavlje o psihologiji Istrana do god. 1918. U tom 
poglavlju spominju se samo Talijani i njihov »čisti i neokaljeni patrioti- 
zam«;! aneksija Istre Kraljevini Italiji smatrana je znakom zadovo- 
ljenja iredentističkih apetita. Spominje se i nesigurnost političkog sta- 
nja u Istri poslije prvog svjetskog rata, kad je komunizam privlačio rad- 
ničke mase, a na vlast došao fašizam, koji su prihvatili iredentisti, uvi- 
djevši u njemu nastavak svojih ideala. Prvi dio dokumenta završava 
predstavljanjem Istre kao funkcionalnog dodatka Trsta, s tim što sači- 
njava zajedničko administrativno područje »ribatezzato col vecchio 
nome di Litorale Adriatico, nel quale si compendino e coordinino i reci- 
proci interessi delle provincie di Trieste, Pola, Fiume, Gorizia ed Udine 
(Friuli)«.2 


Sad je sve jasno, ali nedostaje još političko rješenje, koje slijedi. 


Valja znati da su poslije kapitulacije Italije, u situaciji nastaloj, 
okupacijom Istre i ostaloga područja od strane njemačkih trupa, faši- 
stiške organizacije i sindikati, te njihove vođe postali sasvim nemoćni 
pred intenzivnim sudjelovanjem naroda Istre, Hrvata i Talijana, u bor- 
bi protiv nacista i fašista, u sklopu NOB-a naroda Jugoslavije. 


S tim u vezi, u pomenutom se dokumentu iznosi konstatacija o 
političkoj aktivnosti nekolicine predstavnika bivše fašističke stranke 
»Partito Nazionale Fascista«*! pod nazivom i amblemom Republikanske 
fašističke stranke »Partito Fascista Repubblicano«?; ovi su uvjereni da 
imaju zadatak da predstavljaju u Istri talijanitet uz podršku te iste 
stranke u Italiji i njemačkih okupacionih snaga, ali bez uspjeha tog 
neofašizma, kako je to čak i izričito u dokumentu rečeno. 

Tko je, dakle, u takvom političkom stanju u Istri, a naročito u Puli, 
mogao pomoći Nijemcima u moralnom osvajanju grada, u zamjenji- 
vanju ranije uloge otvorene fašističke stranke uz veću podršku stanov- 
ništva? Da vidimo što se, prema dokumentu, mislilo činiti. 

Odgovor će se potražiti jedino u korumpiranim predstavnicima 
tradicionalnih industrijskih i trgovačkih kasta, talijanskih iredentista 
i onih koji su imali ekonomsku i političku vlast u svojim rukama. Osnov 
kompromisa nije, čak, bilo ni teško pronaći. Dovoljno je bilo poštivati 
egoistične materijalne interese industrijalaca i trgovaca i ne dirati do- 
tadašnju supremaciju Talijana nad Hrvatima. Njemački okupator je to 
mogao jamčiti svojim oružjem i svojim lokalnim utjecajnijim kolabo- 
racionistima koji su bili spremni prihvatiti na toj osnovi, a u ime 
gauleitera i u službi Hitlera — uz prefekta Talijana i potprefekta Hrva- 
ta — rukovodstvo pokrajinske i općinske administracije, političkih, 
sindikalnih i privrednih organizacija i institucija sa cjelokupnim posto- 
jećim aparatom funkcionera i fašističkih žbirova. 

Prirodno je da su u odnosu na takve zloglasne izdajice komunisti 
Istre zauzeli već u početku jasno stajalište. I dok se u toku borbe u 
partizanskim jedinicama stvaralo nešto što je trebalo svladati prošlost, 
i dok se razvijao proces jačanja NOP-a uz što aktivnije i oružano su- 
djelovanje naroda Istre, u talijanskim se nacionalističkim krugovima 
razvijao suprotan proces, koji ih je odveo u blato najprljavije suradnje 
s okupatorom i s fašističkim izdajicama. U rujnu 1943. god. u zgradi 
prefekture u Puli, grupa kolaboracionista zacrtala je političku liniju ko- 
ja je morala voditi izdaji, a poslije toga razrađen je plan kolaboracioni- 
sta za političku i vojnu akciju u službi okupatora. 

Radilo se o tome da fašizam, kako je nazvan u dokumentu, nije 
naišao na plodno tlo da bi mogao zauzeti neku političku funkciju i 
predstavljati vladajuću istarsku misao. Predstavlja »tendenze troppo 
unilaterali nell'ambito dell'eterogenea composizione etnica istriana per- 
chč possa essere o divenire il centro popolarizzatore di una grande 
massa, e cio non tanto per Venuciazione dei nuovi principi repubblicani, 
quanto per ilricordo ancor vivo di persone e sistemi; si corre anzi il ri- 
schio di veder sortire l'effetto opposto«.3 Prema tome, nije čudo da se 
u takvom stanju zaigrala nova igra — u biti ista: pokrenuti osnivanje 
pokreta zasnovanog »su un concetto nuovo, che vorrei chiamare isiria- 
nita, concezione posta al di sopra delle ideologie politiche ed anche 
di quelle nazionali«.“ Slične političke koncepcije iznijete su preko reak- 
cije političkih snaga koje nisu htjele aktivnu borbu protiv Nijemaca. 
Ova koncepcija izmišljena je iz bojazni da Istrani ne izvojuju NOB-om 
oslobođenje i da Istra sa svojih 300.000 stanovnika ne prijeđe u sastav 
Jugoslavije. 


Slijedi prijedlog karikature, tj. da se osnuje politička organizacija 
koja bi okupljala sve reakcionarne elemente, a zvala bi se »UNIONE 
ISTRIANA«? i imala pod svojim okriljem vojnu organizaciju » CORPO 
ARMATO DI VOLONTARI ISTRIANI«,* s tim što bi policija ostala kao 
što jest u punom svome stručnom profesionalnom i dobrovoljnom sa- 
stavu. Administraciju i političku upravu grada trebalo je i dalje držati 
u svojim rukama — prihvaćajući sve ponude glavnih funkcija u službi 
okupatora. Ovdje valja objasniti da se nije gadilo o oružanoj jedinici u 
sklopu talijanskih republičkih nacionalnih snaga Mussolinijeve Italije, 

nego o oružanim snagama u okviru tzv. »Milicije di Difesa territoriale« 
odnosno kolaboracionističkih snaga koje su trebale biti sredstvo nje- 
mačke adimnistracije na ovom području. 


Kolaboracionizam prividno nalazi svoje objašnjenje u prošlosti 
bivših političkih stranaka, liberalnih, demokršćanskih, republikanskih i 
socijalističkih elemenata kao njihovih eksponenata koji su se za vrije- 
me Badoglieva razdoblja i poslije 8. rujna 1943. ponovno vraćali na po- 
litičku pozornicu, ne mogavši se tako brzo osloboditi uspavanosti na- 
kon dvadeset godina pasivnosti. To se isto može tvrditi i za njihove 
nasljednike, koji su se našli u stanju dezorijentacije unutar neprijatelj- 
skih garnizona. Dokazano 'je da su omladinci u gradu bili pod stalnim 
nadzorom kvislinške vlasti i da se na njih vršio pritisak da služe u oru- 
žanim jedinicama pod parolom čuvanja svoga zavičaja s njegovim spe- 
cifičnostima. 

Politiku osnivanja lokalnih oružanih jedinica na teritoriju Adriati- 
sches Kustenlanda, njemačka okupacijska vlast je, dakako, podržavala. 
Omladinci koji bi bili zatečeni kod kuće prilikom regrutacije, završili 
bi u oružanim jedinicama milicije teritorijalne obrane (ako se radilo o 
dobrovoljnom pristanku) ili u posebnim oružanim jedinicama tzv. 
istarskih domobrana (ukoliko se nije radilo o dobrovoljnom pristanku.) 
Dobrovoljni pristanak bio je osobito važan element propagande reak- 
cionarnih snaga Istre, jer se u tom slučaju imalo razloga predstaviti 
takvu omladinu u javnosti kao omladinu koja personificira borbu za 
zaštitu obiteljskih kuća i dobra od partizana koji su bili predstavljani 
kao buntovnici. Poznata regrutacija omladine u neprijateljske redove 
u Istri izvršena je u ožujku 1944. za godišta 1923, 1924. i 1925, a krajem 
srpnja 1944. za sve od 16 do 60 godina starosti, odnosno za godišta od 
1914. do 1926. No, radilo se samo o neznatnom broju omladine i starijih 
jer je afirmacija KPJ, SKOJ-a i NOF-a te ostalih masovnih društveno: 
-političkih organizacija, uz njihovu dosljednost, usmjeravala cjelokupno 
stanovništvo k oružanom otporu i aktivnom djelovanju protiv lukavo- 
stil neprijateljske propagande. (+e 

Politika kolaboracionista nije prihvaćena u potpunosti ni od onih 
»istarskih prijatelja« kojima je dokument bio namijenjen, pa je u toj 
bojazni dokument i nosio etiketu stroge povjerljivosti. Ona se s jedne 
strane, zbog postavki u dokumentu, kosila s težnjama onog dijela 
stanovništva iz pomenute prve kategorije Istrana okorjelih fašista i ire- 
dentista, a s druge strane, s onim koji su bili protiv svake akcije. Nai 
me, radilo se o tome da su utjecajniji elementi bili različito ideološki 
orijentirani i nisu htjeli da narodne mase imaju kakve političke funkci- 
je. Promjene su očekivali samo od razvoja vojnih operacija savezničkih 
armija. Među ove je spadao dosta velik broj intelektualaca Pule. To 
je bio razlog za isto tako polemičko ponašanje ovih posljednjih u cje: 
lokupnom svome odnosu prema nastalom političkom stanju na jednoj 
drugoj osnovi među intelektualcima: najprije riješiti pitanja ideološkog 
karaktera, sastaviti gotoveagprograme za kasnije, odugovlačiti rješenja 
vezana za aktivno sudjelovanje u borbi protiv okupatora apstraktnim i 

beskrajnim diskusijama, odnosno koristiti se taktikom koja je bila 
potpuno suprotna nužnosti neposrednoga aktivnog oružanog sudjelova- 
nja najširih narodnih masa u NOR-u, kako je djelovala KPJ sa svojom 
nepristranosti i bez kompromisa u savezima protiv okupatora i fašizma. 

Kolaboracionisti i pobornici pasivnog čekanja u Istri imali su kao 
glavnu brigu ne Nijemce nego partizane, i to Hrvate, Talijane i Slo- 
vence, dakle radnike i seljake. Nastojalo se na bilo koji način zadržati 
stare granice između Italije i Jugoslavije, što je, kako to proizlazi iz 
sadržaja, taktike i namjere ovog dokumenta, značilo sporazumjeti se 
s Nijemcima, podržati njihovo administrativno rješenje za njihovu admi- 
nistrativnu tvorevinu »Jadransko primorje«, ali i uspostaviti i držati 
vezu s Badoglievom vladom u Južnoj Italiji, na kraju rata vršiti spletke 
kako bi Pulu okupirale anglo-američke vojne trupe, zadržati i dalje svo- 
je talijanske oružane snage koje bi držale u potčinjenosti pokrajinu, a 
sve to s namjerom da je ne bi oslobodile jedinice NOVJ. 

Kolaboracionistički planovi nisu se u Istri mogli provesti, pa je 
ranije navedena organizacija »Unione Istriana« sa svojim »Corpo armato 
di volontari istriani« bila samo izazov i znak nemoći u odlučnosti na- 
roda Istre u nacionalnoj i klasnoj borbi protiv okupatora i fašizma. 
Zato nje čudo što su sve reakcionarne snage zajedno — prvi put kapi- 
tulacijom Italije, drugi put oslobođenjem Istre od strane JA, treći put 
odlaskom anglo-američke vojne uprave iz Pule sjedinjenjem Istre sa 
svojom maticom zemljom — doživjele najveće razočaranje i totalan 
promašaj. 

Nikada kao na kraju rata nije bilo tako jasno radničkoj klasi Pule 
i narodu Istre da su se u Puli sukobile suprotne međunarodne snage. 
Sve promjene koje su se događale na međunarodnom planu, kroz pune 
dvije godine, od 1945. do 1947, održavale su se ne samo kao normalna 
pojava vijesti dnevnih listova nego i kao nastavak teške i opet krvave 
borbe na obje strane, i to zato što su se suprotne snage opredijelile 
kao pristalice Jugoslavije ili Italije. To ukazuje na obavezu svesiranog 
sagledavanja značenja i uloge radničke klase Pule i naroda Istre u 
razvoju diplomatske borbe za određivanje sudbine ovog dijela svijeta 
ne samo kao lokalnog fenomena na kraju drugog svjetskog rata nego i 
doprinosa u odnosima među državama. 

I na kraju, treba dodati da je u psihičkom pogledu ta »treća sila«, 
o kojoj je riječ u dokumentu, doživjela takav slom i neuspjeh da nije 
nimalo čudo što su se pojavile na kraju sve poznate posljedice histo- 
rijske prirode — demoliranje i prijenos u Italiju industrijskih strojeva 
iz Pule, devastacija stanova i stambenog fonda, sitne industrije i ostalih 
materijalnih dobara — prilikom napuštanja Pule i odlaska u Italiju. 
Isto se tako napominje da politička linija treće sile, posebno u Puli, 
nije bila nikakva improvizacija, nego je to bila politička linija koju su 
potvrdili svi naknadni događaji do 15. IX 1947. Ta neprijateljska kola. 
boracionistička linija ujedno je i još jedan znak teškoća uvjeta u sudje 
lovanju naroda Istre — Hrvata i Talijana — u narodnooslobodilačkoj 
borbi naroda Jugoslavije, pa su time i uspjesi naše nacionalne i klasne 
borbe još veći. 

BILJEŠKE 


1 Historijske i polemičke bilješke o istarskoj političkoj situaciji. Pula, 
studenog 1943. Dokument se nalazi kod Ivana Siljana, Pula, Dinka Vitezića 5. 
A Đ. »... samo nekom istarskom prijatelju i ponekoj ličnosti«, (str. 7 do. 

atka). i i 

3 Primjedba pisana rukom u predgovoru. 

4»... Istranima«. 

5 Hisotrijski pregled; Rezime. II Komentar jednog popisa stanovništva. 
III Istarska psihologija prije god. 1918. IV Poslije god. 1918. Oslobođenje. 
O stanovitoj mentalnoj ćudi. V Nacionalizacija — Škole, VI Seoska privreda 
i porezi. VIII Izgradnja i napredak. VIII Istra-Trst. IX Ljudi. X Perspektiva 
budućnosti. Trsta... I Istre. Naše mišljenje. 

6 »... Sadašnje političko stanje u Istri.« 

7»... Proglas Istranima.« 

š U predgovoru: »Nedvojbeno je da su u onakvim materijalnim i psi- 
hološkim uslovima misao i težnje Istrana usudio bih se reći i Julijaca) bile 
dezorijentirane i da se nalaze pod raznovrsnim utjecajima iz historijskih, 
političkih, etnografskih, kulturnih, geografskih, ekonomskih i drugih raz: 
loga«. 

? Okružnica broj 6337 Ministero educazione nazionale, Gabinetto, Posla 
civile 332-20, studenog 1944. str. 2 i str. 4. Historijski arhiv Pazin, kutija 1, 
kat. A-1-A 1945. 

»... nostalgija velikih izgubljenih ideala, neograničenom željom da se ih 
(ponovno vidi, ponovno oživi, te da se u njima i za njih djeluje« i moguć 
nost, kao u svim borbama, fatalnog poraza«. 

0 »Misao i akcija« Historijske i polemičke bilješke, n. dj., str. 31. 

il »partizanskog pokreta«. Isto, dodatak, str. 1. 

12 »teško ostvariti u praksi, ali razumljivo onome koji ima široka znanja 
O Istri«. Isto, str. 2. 

15 »Naše mišljenje«. Isto, str. 33. 

14... u sklopu »budućeg evropskog poretka, zasnovanog na širokim poli- 
tičkim koncepcijama koje će normalizirati zajednički mirni život među 
narodima«. Isto, str. 33. 

15... kao »strašna zbrka pobrkanih pojmova i kao neka svemirska magli- 
ca što ju je potrebno prorjediti u potrazi za svjetlom«. Isto, str. 34. 

16 »na razjarenost, prijetnje, poremećaje i preobražaje Furija, njihova se 
bit ne mijenja; to je bit koja se svakodnevno izražava neprevedivom riječju 
'mama'. Isto, str. 34. 

17 »Slaveni«. 

iš »moraju nesumnjivo pobratimiti svoj jezik s jezikom autohtonog na- 
roda«. Isto, str. 6. 

2 »puro e immacolato patriotismo«. Isto, str. 9. 

. 2 ,.. »prekršteno u svojem starom nazivu, Jadransko primorje' u kojem 
se sažimaju i usklađuju međusobni interesi pokrajina Trsta, Pule, Rijeke, 
Gorice i Videma (Furlanija)«. Isto, str. 28. 

21 »Fašistička nacionalna stranka«. 

22 »Fašistička republikanska stranka«. 

23 »težnje previše jednostrane u sklopu istarskog etničkog sastava da bi 
mogao biti ili postati centar propagator velike mase zbog još uvijek svježih 
uspomena na osobe i sisteme, tako da, štoviše, prijeti opasnost postizanja 
suprotnih rezultata«. Isto, dodatak str. 3. 

2+ »na jednoj novoj koncepciji, koju bih nazvao 'istrijanitet', kao kon. 
cepciji koja je postavljena iznad političkih ideologija, pa i nacionalnih«. 
Isto, dodatak str. 3. 

25 »Istarska unija«. Isto, dodatak, str. 4. 

26 »Oružani korpus istarskih dobrovoljaca«. Isto, dodatak, str. 4. 

27 »Milicija teritorijalne obrane«. 

Riassunto 
I COLLABORAZIONISTI IN ISTRIA NEL 1943 


L'Autore esamina un documento intitolato »Appunti storici e polemici 
sulla situazione politica istriana« datato Pola, Novembre 1943, in lingua ita- 
liana. Quel documento fu elaborato dai collaborazionisti della provincia, ed 
era diretto prevalentemente a quelle forze conservatrici, anelanti a preser- 
vare i vecchi privilegi, che con la caduta del fascismo avevano perduto qual- 
siasi funzione nazionale per diventare un'arma del collaborazionismo al ser- 
vizio dei nuovi occupatori nazisti. 


Poichč il Movimento popolare di liberazione dimostro la propria forza, € 
i! popolo diede ogni appoggio possibile al Partito comunista della Jugoslavia 
nella lotta per la liberta i collaborazionisti cercarono di trovare nuove vie 
d'uscita per salvare se stessi ed i propri privilegi, per impedire che IlIstria 
entrasse a far parte della nuova Jugoslavia evidentemente avviata sulla via 
del socialismo, fondata sui principi della fratellanza e dell'unita. 


Preveo: Giacomo Scotti, Rijeka 

SADRŽAJ 


»PAZINSKOG MEMORIJALA«, sv. 8 


Pazinski memorijal 1975, godine 


SŠvećano otvorenje Pazinskog memorijala 1975. 


Pozdravna riječ predsjednika Katedre Goe sabora u Pazinu 


prof. Galiana Labinjana 
Pozdravna riječ predsjednika OK SSRNH Pažini dani Čus$ 


Pozdravna riječ potpredsjednika Saveza povijesnih društava Hrvat- 


ske prof. dra Hrvoja Matkovića 
Znanstveni skup 1975. 


Rkoša Anić, Beograd: dao ode Istre 1945. godine Marie 
£ Istra 1945) 


r Oleg Mandić, Zagreb: pona Salata sbojalosijških procesa 
u Istri pod fašizmom Pooenlani Process in Istra During Fascist 
u Period) Bia : 

Ive Mihovilović, Zrah: rAinaskienski oi Bean — bia 
komponenta talijanskog fašizma (Anti- Yugoslav DRRERE -— 
Mazin Component of the Italian Fascism) Be ki 

Herman Buršić, Pula: Materijalna baza kao pretpostavka bsfoba 
NOR a u Istri (La logistica, jd o dei successi della LPL 
no14 ia ) , 

- Bosiljka M iović, g ereh: Bije za Sl aškođina ddnodnde is 
zoia Icoasima Rakovca (Contributo per una biografia dell'eroe 
2Iare Toakim Rakovac) 

Mart in Modrušan, Zagreb: Selo MIA dršeni u NOP-u (Ein Dorf in 
šžrien — Modrušani im National Befreiungskampf) 

šmi un Kraicar, Pula: Dva prijedloga i ijedno sjećanje na NOP jee 
zra kres (Memory to National Liberation Movement in the Kras 


2 


Josip, Matas, Zagreb: O NOB-u Tie 1941—1943 (Sutla Ehira popo- 
are Liberazione in Istria dal 1941 al 1943). 


To = Crnobori, Pula: Kolaboracionisti god. 1943. o Teta I mE e 
borazionisti in Istria nel 1943) SLEODE KE sei 

Ante Drndić, Beograd: O »Referatu po žoitadili 1 e 2 
Zaiiisko savietovanie Istre 10. XII 1943 (A proposito della »Rela- 


sull zgitazione e vropaganda« presentata al convegno di Par- 
delIstria il 10. XII 1943) . : 
Miljenko Ponoć Pazin: O Pazinštini u NOB-u 19431945 (Pdzin — 
irea in Netional Liberation War in the Period 1943—1944) . . 
Pula: Anegdota — dosietka u istarskoj partizan. 
škol stamo: (Anecdotes and Jokes in the Partisan papers in Istra) 
Sienko Dodić, Zagreb: Prekomorci (Il combattenti d'oltremare) 
Iran oMorika, Zagreb. NOP u Istri 1944. RL MEL: Libera- 
n Movemeni m Istria 1944) . . 
Dušan Rakovac, Zagreb: O radu Ck: organizacije =NEge na 
tara Tinjan kra em 1944. i početkom 1945. (Sull'attivita dello SKOJ 
Sohredie | Antienana tra la fine del 1944 e I'inizio del 1945) 


Davor Šamaš? 

Vjekoslav Ladavac, Pula: O komandi mjesta Pazin u NOB-u 1944 
—45. godine (Concerning the Command of the Pazin — area during 
the National Liberation War) ž 


dr Ante Bartolić, Pazin: O zdravstvenim makikdma I Ipe enlaša 
stvene službe u Istri nakon oslobođenja 1945. godine (La situazione 
sanitaria e i servizi sanitari in Istria dopo la liberazione, nel 1945) 


Iz rasprave 1975. 


Petar Strčić, Rijeka: Prilozi diskusiji o novijoj povijesti Istre 
Oitavio Paoletić—-Mario Jadreicic, Pula: O dr VE Istranima u 
njemačkim koncentracionim logorima 1943—1945 Page 


Ottavio Paoletic, Pula: Još o poginulim itrdiia: u SETA 
koncentracionim logorima 1943—1945 kaje, 


Galiano Labinjan, Pazin: O potrebi srarania o enčije Bebinsj 
Slavko Zlatić, Pula: Sjećanje kao povijesni izvor 

Dušan Tumpić, Zagreb: Propaganda NOP-a u Istri 1944. sodifić 
Franjo Debeuc, Zagreb: O počecima fašizma bat 
Dražen Vlahov, Pazin: O narodnoj vlasti u NOB-u Ita 

Mario Jedreicic, Pula: O talijanskom bataljonu »Pino Bodikite 
NOV i POH k : S MSR 
Dušan Rakovac, ZaBreb: Radovi ivana Birse Slova : 
Mar Mikolić, Pula: O OI i drugim dr rapa NOP-a 
stre 

Peiar Strčić, jeko: o primjedbama i u diskusiji na 6. PAZIN GIN 
memorijalu 1975. godine ž 
Galiano Labinjan, Pazin: Zaključna riječ na 6. Piznjskom memo- 
rijalu 1975. godine Pasa e gaSk a ji S oj, 


Slikovni prilozi 1974. 
Ocjene, prikazi, bilješke 


Darivoj Žilić, Rijeka, Novija literatura o istočnoj obali Jadrana, 
odnosno o Jugoslaviji i Balkanu u pona Saveznika 1939—1945. 
godine ' 

dr Đuro Rošić, Pa jek iak Ghabođ Litaia contemporanea 
(1918—1948)«, Giulio Einaudi, Torino . 4 

Petar Strčić, Rijeka: Talijanski iredentizam i jadransko mian 
Časopis za suvremenu povijest Instituta za historiju ai po- 
kreta Hrvatske u Zagrebu, VII, 1, 1975 i 

dr Danilo Klen, Rijeka: Enio Maserati, »Gli nafte! a Trieste dii 
rante il dominio asburgico«, Milan 1977 m ana 

dr Danilo Klen, Rijeka: Prvih pet svezaka »L'Istria di Pičiro Kan 
dler, 1846—1852. « Izdanje »Italo Svevo«, Trst 1975 

mr Josip Milićević, Pazin: Narodno blago Istre. »Istarska Škrinji 
ca« Jakova Mikca 

Darivoj Žilić, Rijeka: Biiško srednjevjekovno menia o 
Jstri i drugim našim krajevima 

dr Trpimir Macan, Zagreb: Istarska bavijest u 1 »Historijskom kor 
niku« I—XXX, Zagreb 1948—1977 MA Er Do ka DRLE DA 


Izdanja Katedre Čakavskog sabora Padln“ 

